CELEX: 32009D0851
Language: ro
Date: 2009-11-25 00:00:00
Title: 2009/851/CE: Decizia Comisiei din 25 noiembrie 2009 de stabilire a chestionarului de raportare de către statele membre a punerii în aplicare a Directivei 2006/66/CE a Parlamentului European și a Consiliului privind bateriile și acumulatorii și deșeurile de baterii și acumulatori [notificată cu numărul C(2009) 9105] (Text cu relevanță pentru SEE)

27.11.2009   
            
            
               RO
            
            
               Jurnalul Oficial al Uniunii Europene
            
            
               L 312/56
            
         
      DECIZIA COMISIEI
   
   din 25 noiembrie 2009
   de stabilire a chestionarului de raportare de către statele membre a punerii în aplicare a Directivei 2006/66/CE a Parlamentului European și a Consiliului privind bateriile și acumulatorii și deșeurile de baterii și acumulatori
   [notificată cu numărul C(2009) 9105]
   (Text cu relevanță pentru SEE)
   (2009/851/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2006/66/CE a Parlamentului European și a Consiliului din 6 septembrie 2006 privind bateriile și acumulatorii și deșeurile de baterii și acumulatori și de abrogare a Directivei 91/157/CEE (1), în special articolul 22 alineatul (2),
   întrucât:
   
               (1)
            
            
               În conformitate cu articolul 22 alineatul (1) din Directiva 2006/66/CE, statelor membre li se cere să raporteze în mod periodic și pe baza unui chestionar cu privire la punerea în aplicare a directivei respective.
            
         
               (2)
            
            
               În scopul evitării unei sarcini administrative excesive aferente elaborării raportului, este oportun să se limiteze lista informațiilor solicitate la datele cele mai relevante care să permită Comisiei să stabilească în ce măsură poate fi îmbunătățită implementarea Directivei 2006/66/CE.
            
         
               (3)
            
            
               Măsurile prevăzute de prezenta decizie sunt conforme cu avizul comitetului instituit prin articolul 18 alineatul (1) din Directiva 2006/12/CE a Parlamentului European și a Consiliului (2),
            
         ADOPTĂ PREZENTA DECIZIE:
   Articolul 1
   Statele membre își elaborează rapoartele privind punerea în aplicare a Directivei 2006/66/CE pe baza chestionarului din anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 25 noiembrie 2009.
      
         
            Pentru Comisie
         
         Stavros DIMAS
         
         
            Membru al Comisiei
         
      
   
   
      (1)  JO L 266, 26.9.2006, p. 1.
   
      (2)  JO L 114, 27.4.2006, p. 9.
   
      ANEXĂ
      
         CHESTIONAR DE RAPORTARE DE CĂTRE STATELE MEMBRE A PUNERII ÎN APLICARE A DIRECTIVEI 2006/66/CE
      
      1.   Transpunerea în legislația națională
      
      Informații de furnizat în primul raport al statului membru:
      
                  (a)
               
               
                  Vă rugăm să furnizați referința la dispozițiile legale naționale de transpunere a directivei, precum și adresa electronică la care acestea sunt accesibile, după caz, inclusiv eventualele modificări.
               
            
                  (b)
               
               
                  A fost transpusă vreuna dintre prevederile de la articolele 8, 15 și 20 prin intermediul unor acorduri voluntare între autoritățile competente și operatorii economici vizați?
               
            2.   Performanța de mediu
      
      Ce măsuri, inclusiv ce instrumente economice prevăzute la articolul 9, au fost întreprinse pentru a se crește performanța de mediu a bateriilor și acumulatorilor în conformitate cu articolul 5 din directivă?
      3.   Sisteme de colectare
      
      Vă rugăm să descrieți pe scurt (maximum 100 de cuvinte) modul în care a fost pus în aplicare articolul 8.
      4.   Obiective de colectare
      
      Vă rugăm să specificați ratele de colectare atinse în fiecare an calendaristic la care se referă prezentul raport, inclusiv bateriile și acumulatorii încorporați în dispozitive. Primul raport se referă doar la anul 2011.
      5.   Tratarea și reciclarea
      
      
                  (a)
               
               
                  Ce măsuri au fost luate pentru a se asigura că toate deșeurile de baterii și acumulatori colectate au fost tratate și reciclate corespunzător în conformitate cu articolul 12 alineatul (1) din Directiva 2006/66/CE?
               
            
                  (b)
               
               
                  S-a făcut uz de posibilitatea de a se elimina prin depozitare bateriile sau acumulatorii portabili periculoși colectați după cum se specifică la articolul 12 alineatul (1) al doilea paragraf? În caz afirmativ, vă rugăm să furnizați referința tuturor proiectelor de măsuri notificate Comisiei în conformitate cu articolul 12 alineatul (1) al treilea paragraf.
               
            
                  (c)
               
               
                  Ce nivel de reciclare s-a atins în fiecare an calendaristic vizat? Au fost supuși reciclării, în conformitate cu articolul 12 alineatul (1), toate bateriile și acumulatorii colectați?
               
            
                  (d)
               
               
                  Ce nivel de eficiență a reciclării s-a atins în fiecare an calendaristic, începând cu 26 septembrie 2011 și, dacă există date disponibile, pentru anul precedent?
               
            6.   Eliminare
      
      
                  (a)
               
               
                  Ce măsuri au fost luate pentru a se asigura că deșeurile de baterii și acumulatori industriali și auto nu se elimină prin depozitare?
               
            
                  (b)
               
               
                  A fost luată vreo măsură, dincolo de prevederile de la articolul 14, pentru a se reduce la minimum eliminarea bateriilor și acumulatorilor ca deșeuri municipale mixte?
               
            7.   Exporturi
      
      Ce cantitate de deșeuri de baterii și acumulatori colectate a fost exportată în țări terțe? Vă rugăm să specificați țările respective. De asemenea, pentru ce proporție din aceste deșeuri de baterii și acumulatori s-au furnizat dovezi clare că operațiunile de reciclare s-au desfășurat în condiții echivalente cu cerințele din respectiva directivă, în conformitate cu articolul 15?
      8.   Finanțare
      
      
                  (a)
               
               
                  Ce măsuri s-au luat pentru a se asigura că finanțarea colectării, tratării și reciclării tuturor deșeurilor de baterii și acumulatori este asigurată de producători sau de terții care acționează în numele lor?
               
            
                  (b)
               
               
                  Ce măsuri s-au luat pentru a se asigura că producătorii nu sunt taxați dublu atunci când se colectează baterii și acumulatori în conformitate cu scheme instituite în temeiul Directivei 2000/53/CE a Parlamentului European și a Consiliului (1) sau în temeiul Directivei 2002/96/CE a Parlamentului European și a Consiliului (2)?
               
            9.   Rapoarte naționale de punere în aplicare
      
      Vă rugăm să furnizați informații cu privire la toate măsurile luate în conformitate cu literele (a), (b) și (c) de la articolul 22 alineatul (3) din Directiva 2006/66/CE (maximum 50 de cuvinte pentru fiecare măsură).
      10.   Inspecțiile și măsurile de punere în aplicare
      
      
                  (a)
               
               
                  Vă rugăm să prezentați detalii cu privire la inspecțiile și sistemele de monitorizare aplicate în statele membre pentru a se asigura conformitatea cu Directiva 2006/66/CE și, în special, cu articolele 4 și 21 din aceasta.
               
            
                  (b)
               
               
                  Câte cazuri de neconformare cu Directiva 2006/66/CE ați constatat? S-au retras de pe piața națională baterii și acumulatori necorespunzători? Vă rugăm să specificați motivele principale de nerespectare și acțiunile întreprinse în vederea asigurării respectării prevederilor directivei.
               
            11.   Alte informații
      
      
                  (a)
               
               
                  Vă rugăm să prezentați pe scurt principalele dificultăți apărute în punerea în aplicare a directivei. În ce mod au fost sau în ce mod ar putea fi abordate aceste probleme?
               
            
                  (b)
               
               
                  Vă rugăm să specificați organismul administrativ (denumirea, adresa, persoana de contact, e-mail) responsabil de coordonarea răspunsurilor la prezentul chestionar.
               
            
         (1)  JO L 269, 21.10.2000, p. 34.
      
         (2)  JO L 37, 13.2.2003, p. 24.